《八音诗 其四》
宋代·孔平仲

金色晦尘垢，人疑以为鍮。石有洁白姿，昧者比琳璆。

丝缲不尽洁，谁与结绸缪。竹可裁笙竽，奈何困薪槱。

匏黄已落蒂，岁序飒惊秋。土壤厌卑湿，山川嗟阻修。

革车召武士，折敌当与谋。木铎一奋剑，为君斩倡优。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。